CELEX: 62019TN0547
Language: hr
Date: 2019-07-31 00:00:00
Title: predmet T-547/19: Tužba podnesena 31. srpnja 2019. – Sarantos i dr. protiv Parlamenta i Komisije

25.11.2019   
            
            
               HR
            
            
               Službeni list Europske unije
            
            
               C 399/70
            
         
      Tužba podnesena 31. srpnja 2019. – Sarantos i dr. protiv Parlamenta i Komisije
      (predmet T-547/19)
      (2019/C 399/88)
      Jezik postupka: grčki
      
         Stranke
      
      
         Tužitelji: Archimandritis Sarantis Sarantos (Marousi, Grčka) i drugih šest tužitelja (zastupnik: C. Papasotiriou, odvjetnik)
      
         Tuženici: Europska komisija i Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Uredbu Europskog parlamenta i Vijeća od 20. lipnja 2019. (upućivanja 2018/0104/COD, Lex 1939/PE-CONS 70/19) o jačanju sigurnosti osobnih iskaznica građana Unije i boravišnih isprava koje se izdaju građanima Unije i članovima njihovih obitelji koji ostvaruju pravo na slobodno kretanje (1);
               
            
                  —
               
               
                  naloži tuženicima snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu četiri tužbena razloga.
      
                  1.
               
               
                  Prvi tužbeni razlog, koji se temelji na činjenici da pobijana uredba povrjeđuje ljudsko dostojanstvo, privatan život i slobodu, kao i pravo na zaštitu osobnih podataka te pravo da se za bilo kakvo postupanje s tim podacima mora zatražiti izričiti pristanak.
               
            
                  2.
               
               
                  Drugi tužbeni razlog, koji se temelji na činjenici da pobijana uredba povrjeđuje slobodu vjeroispovijesti tužitelja kršenjem, među ostalim, članka 10., stavka 1. Povelje Europske unije o temeljnim pravima.
               
            
                  3.
               
               
                  Treći tužbeni razlog, koji se temelji na činjenici da nametanjem obveznog ishođenja elektroničke osobne iskaznice bez prethodnog pristanka građana,, pobijana uredba ugrožava pravo tužiteljâ da se zbog navedenih razloga vezanih za slobodu vjeroispovijesti, usprotive povredi članka 10. stavka 2. Povelje Europske unije o temeljnim pravima.
               
            
                  4.
               
               
                  Četvrti tužbeni razlog, koji se temelji na činjenici da pobijana uredba, povredom slobode vjeroispovijesti tužiteljâ, jednako tako narušava njihovo ljudsko dostojanstvo jer sloboda vjeroispovijesti predstavlja temeljno izražavanje, što je u suprotnosti s člankom 1. Povelje Europske unije o temeljnim pravima.
               
            
         (1)  Uredba (EU) 2019/1157 Europskog parlamenta i Vijeća od 20. lipnja 2019. o jačanju sigurnosti osobnih iskaznica građana Unije i boravišnih isprava koje se izdaju građanima Unije i članovima njihovih obitelji koji ostvaruju pravo na slobodno kretanje (SL 2019., L 188, str. 67.)